|  |  |  |
| --- | --- | --- |
| Sáraumbúðir - umhverfisskilyrði | Dags. | 2012-08-30 |
| Útgáfa | 1.1 |

# Viðfangsefni og gildissvið

Umhverfisskilyrðin eru sett fram á vegum verkefnisins Vistvæn innkaup sem er samstarfsverkefni ríkis og sveitarfélaga, sjá nánar á [www.vinn.is](http://www.vinn.is).

Viðmiðin í þessu skjali eru þróuð eftir viðmikið samráð við margvíslegra hagsmunahópa á Norðurlöndunum.

**Viðmiðin taka til og fjalla um eftirfarandi vöruflokka:**

* **Svampar og grisjuþófar úr ofnum eða óofnum grisjum**
* **Ógegndreyptar, rakadrægar sáraumbúðir**
* **Festihlutir**
* **Pípulaga grisjur**
* **Límbönd**
* **Seymilímbönd**
* **Límefni**
* **Sáraumbúðir**
* **Límfilmur**
* **Pólýúretan filmur**
* **Sáraumbúðir með örverueyðandi íblöndunarefnum sem notuð eru við mjög alvarlegum brunasárum.**

Grunn- og ítarviðmiðin samanstanda af lágmarksskilyrðum og matsviðmiðum:

**Lágmarksskilyrði**; eru ófrávíkjanleg skilyrði sem boðin vara eða þjónusta skal uppfylla til að tilboð verði tekið til nánari skoðunar.

**Matsviðmið**; má nota ef útboðsaðili vill veita tilboði aukastig sem stendur sig betur en lágmarksskilyrðin segja til um varðandi umhverfis- og gæðaþætti. Í stigamatsgjöf geta matsviðmið fyrir umhverfisþætti vegið 10 til 15% af heildareinkunn.

# Helstu umhverfisáhrif

|  |  |
| --- | --- |
| **Helstu umhverfisáhrif** | **Nálgun**  |
| * Þol gegn sýklalyfjum
* Hættuleg innihaldsefni
* Umbúðir
 | * Velja vöru án íblöndunarefna
* Velja vöru án hættulegra innihaldsefna
* Velja óbleiktar vörur án pólývínýlklóríðs (PVC)
 |

# Sáraumbúðir

|  |
| --- |
| Grunnviðmið |
| **LÁGMARKSSKILYRÐI** |
| **1.** **Sýklalyf** Varan skal ekki innihalda íblöndunarefni með sýklalyfjum (með íblöndunarefnum er átt við efni sem er vísvitandi bætt í vöruna). |
| **2. Örverueyðandi íblöndunarefni**Varan skal ekki innihalda viðbætt tríklósan (CAS nr. 3380-34-5). |
| **3.** **Silfur**Varan skal ekki innihalda viðbætt silfur, hvorki í formi málms né efnablöndu.**Athugasemdir**: Þetta skilyrði á ekki við í sérstökum tilfellum, t.d. um sáraumbúðir fyrir mjög alvarleg brunasár. |
| **4. Ofnæmisvaldandi íblöndunarefni**Varan skal ekki innihalda viðbætt náttúrulegt gúmmílatex. Hinsvegar á þetta skilyrði eins og stendur ekki við um sáraumbúðir með límlagi. |
| **5. Lanólín**Varan skal ekki innihalda viðbætt lanólín (CAS nr. 8006-54-0). |
| **6.** **Rósín (colophony)**Vara skal ekki innihalda viðbætt rósín (colophony) (CAS nr. 8050-09-7, 8052-10-6 eða 73138-82-6) í sáraumbúðum með límlagi. |
| **7. Umbúðir**Umbúðir (að merkingum meðtöldum) skulu ekki innihalda pólývínýlklóríð (PVC) eða plastefni úr öðrum tegundum klóraðra efna. |
| **8. Umbúðir úr sellulósa**Pappír og pappi í umbúðum skal vera óbleiktur eða bleiktur án klórs, þ.e. með aðferðum TCF eða ECF. Losun AOX má ekki fara yfir 0,25 kg/tonn af pappírsmassa. ( ECF = bleikt með klórdíoxíð; TCF = bleikt án efna sem innihalda klór; AOX = losun áseygra, lífrænna halógensambanda í framleiðsluferlinu). |
| **MATSVIÐMIÐ** |
| **1. Meðhöndlun úrgangs**Seljendur skulu leggja fram upplýsingar um ráðlagða meðhöndlun úrgangs á vörunni. |
| **2. Íblöndunarefni í vörunni**Í vörunni má að hámarki vera 1% efna sem eru flokkuð sem ofnæmisvaldandi ( H42 og/eða H43) samkvæmt viðmiðum um flokkun og merkingu (tilskipun 67/548/EEC). |
| **3. Formaldehýð í sáraumbúðum úr textílefni**Magn óbundins formaldehýðs eða formaldehýð sem er vatnsrjúfanlegt að hluta skal ekki fara yfir 30 ppm ef um ræðir vörur sem komast í snertingu við húð. |
| **4.Efni notað í lok á umbúðum**Innihaldsefni í lokun á umbúðunum (límbönd, límkennd efni o.s.frv.) má ekki innihalda meira en 1% af náttúrulegu gúmmílatexi. |
| **STAÐFESTING LÁGMARKSSKILYRÐA OG MATSVIÐMIÐA** |
| Staðfestingu/vottorð má útbúa á mismunandi hátt og verða þau að vera rekjanlega til vöruinnkaupa. Öruggasti og áreiðanlegasti hátturinn er staðfesting þriðja aðila, t.d. umhverfismerki í samræmi við ISO 14024 eða umhverfisvörulýsing (EPD) í samræmi við ISO 14025. Staðfesting getur einnig falist í eigin yfirlýsingu um gæða –eða umhverfisstjórnunarkerfi samkvæmt ISO 14021. |